Bioło Ymigracyjo to je termin polityczny, kerym sie mianuje Ruskōw, kerzi ôpuścili Rusyjo we czas rewolucyjōw we 1917 a trocha niyskorzi (1917-1922) kere sōm we ôpozycyji do kōmōnistōw. Je uōn nojczyńści używany we Francyji, Wielgij Brytaniji a Skuplowanych Stanach. We SSSR te same miano mioło negatywne kōnotacyje. Ôd kōńca lot 80. ô tyj ymigracyji zaczyno godać "piyrszo wela ymigracyje" (rus.: Эмигрант первой волны). Miano "Bioło Ymigracyjo" wziyno sie ôd tygo, co nojczyńści te ymigranty należoły abo bōły zwiōnzane s Biołōm Armijōm. Myńszo tajla noleżoła do Miynszewikōw abo do Eserowcōw, kere tyż bōły we ôpozycyji do Bolszewikōw. Na anfangu some ô sie godali "русская эмиграция" (rusko ymigracyjo) abo русская военная эмиграция (rusko wojynno ymigracyjo) a niy przyjmowali ôkrysiynio "bioło ymigracyjo". Jejich wielość podug roztōmajtych szacunkōw bōła ôd 900 tyś. do 2 miljōnōw.